Professor-o‘qituvchilar tarkibi va xodimlarning boshqa toifalarini budjetdan tashqari mablag‘lar hisobidan moddiy rag‘batlantirish hamda O‘zbekiston Respublikasi oliy o‘quv yurtlari xodimlarini moddiy rag‘batlantirishning asosiy mezonlari to‘g‘risida

O‘zbekiston Respublikasi Vazirlar Mahkamasining 2020-yil 26-avgustdagi 517-son “Respublika oliy ta’lim muassasalarining professor-o‘qituvchilari va boshqa toifadagi xodimlarini budjetdan tashqari mablag‘lar hisobidan moddiy rag‘batlantirish tartibi to‘g‘risidagi nizomni tasdiqlash haqida”gi qaroriga muvofiq, buyuraman:
 1. O‘zbekiston Respublikasi oliy va o‘rta maxsus ta’lim vaziri tomonidan tasdiqlangan Professor-o‘qituvchilar tarkibi va xodimlarning boshqa toifalarini budjetdan tashqari mablag‘lar hisobidan moddiy rag‘batlantirish hamda O‘zbekiston Respublikasi oliy o‘quv yurtlari xodimlarini moddiy rag‘batlantirishning asosiy mezonlari to‘g‘risidagi nizom (ro‘yxat raqami 296, 1996-yil 25-dekabr) o‘z kuchini yo‘qotgan deb topilsin.
 2. Mazkur buyruq O‘zbekiston Respublikasi Moliya vazirligi, Bandlik va mehnat munosabatlari vazirligi hamda O‘zbekiston kasaba uyushmalari Federatsiyasi bilan kelishilgan.
 3. Mazkur buyruq rasmiy e’lon qilingan kundan e’tiboran kuchga kiradi.